ai4bharat/Pralekha huggingface dataset:
ஜல்சக்தி அமைச்சகம்
நிலத்தடி நீர் மாசு விவரம்
மத்திய நிலத்தடி நீர் வாரியம், அதன் நிலத்தடி நீர் தரக்கண்காணிப்பு திட்டம் மற்றும் பல்வேறு அறிவியல் ஆய்வுகளின் ஒரு பகுதியாக நாட்டின் நிலத்தடி நீர் தரத்தின் தரவை பிராந்திய அளவில் உருவாக்குகிறது. பல்வேறு மாநிலங்கள் / யூனியன் பிரதேசங்களில் தனித்தனியான பகுதிகளில் மனித நுகர்வுக்கு  அனுமதிக்கப்பட்ட வரம்புகளுக்கு அப்பால் நைட்ரேட், இரும்பு மற்றும் உப்புத்தன்மை போன்ற மாசு ஏற்படுவதை இந்த ஆய்வுகள் சுட்டிக்காட்டுகின்றன.
தண்ணீர் என்பது மாநிலம் சம்பந்தப்பட்ட விஷயமாக இருப்பதால், அதன் தரம் உட்பட நீர் மேலாண்மைக்கான முயற்சிகள் முதன்மையாக மாநிலங்களின் பொறுப்பாகும்; இருப்பினும், நாட்டில் தண்ணீர் மாசுபடுவதைக் கட்டுப்படுத்த மத்திய அரசு பல்வேறு நடவடிக்கைகளை எடுத்து வருகிறது.
நீர்வளம், நதி மேம்பாடு மற்றும் கங்கை புனரமைப்புத் துறையானது இந்தியப் பகுதிகளில் நிலத்தடி நீர் எடுப்பதைக் கட்டுப்படுத்துவதற்கும் ஒழுங்குபடுத்துவதற்குமான வழிகாட்டுதல்களை 24 செப்டம்பர் 2020 அன்று அறிவித்துள்ளது.
இதன்படி தமிழ்நாட்டில் 29 மாவட்டங்களில் உப்புத்தன்மை  32 மாவட்டங்களில் நைட்ரேட்  16 மாவட்டங்களில் இரும்பு  என கணக்கிடப்பட்டுள்ளது. புதுச்சேரியில் 2 மாவட்டங்களில் நைட்ரேட்  என்ற அளவில் உள்ளது.
கொள்ளேகால் பகுதி காவிரி நீரில் 2019 ஜூன் மாதக் கனேக்கேடுப்பின்படி நைட்ரேட் அளவு 81.26  என இருந்தது.
இந்த தகவலை ஜல் சக்தி துறை இணை அமைச்சர் திரு பிஷ்வேஸ்வர் துடு இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
AP/SMB/IDS
அறிவியல் மற்றும் தொழில்நுட்பத்துறை
புதிய வகை கிருமிநாசினிகள் ரசாயனங்களின் பக்க விளைவுகளில் இருந்து நிவாரணம் அளிக்கின்றன, கோவையை சேர்ந்த நிறுவனத்தின் புதுமை
கொவிட்-19 பாதிப்பில் இருந்து தற்காத்துக் கொள்ள ரசாயனங்கள் நிறைந்த கிருமி நாசினிகள் மற்றும் சோப்புகளால் அடிக்கடி கைகளை கழுவுவதன் மூலம் ஏற்பட்ட அரிப்பு மற்றும் காய்ந்தத் தன்மை ஆகியவற்றில் இருந்து விரைவில் விடுதலை எதிர்பார்க்கப்படுகிறது.
இந்தியாவின் பல்வேறு பகுதிகளை சேர்ந்த புது நிறுவனங்கள்  கிருமி நாசினிகளுக்கு மாற்றுகளை உருவாக்கி உள்ளன. இந்த புதிய வகை கிருமி நாசினிகள் ரசாயனங்களின் பக்க விளைவுகளில் இருந்து நிவாரணம் அளிக்கின்றன.
தேசிய அறிவியல் மற்றும் தொழில்நுட்ப தொழில்முனைதல் வளர்ச்சி வாரியம் மற்றும் அறிவியல் மற்றும் தொழில்நுட்பத் துறையின் முயற்சியான, ஐஐடி மும்பையின் புதுமைகள் மற்றும் தொழில்முனைதல் சங்கத்தால் செயல்படுத்தப்பட்ட, கவச் என்பதன் கீழ் மொத்தம் 10 நிறுவனங்கள் பாதுகாப்பான கிருமி நாசினி தொழில்நுட்பங்களை உருவாக்கியுள்ளன.
மும்பையை சேர்ந்த இம்ப்லாக்ஸ் வாட்டர் சிஸ்டம்ஸ், கோவையை சேர்ந்த எடா ப்யூரிபிகேஷன், புனேவை சேர்ந்த வீஇன்னோவெட்டிவ் பயோ சொல்யூஷன்ஸ் ஆகிய நிறுவனங்கள் இதில் அடங்கும்.
மேம்படுத்தப்பட்ட சுத்திகரிப்பு தீர்வுகளை வழங்கும் கோவையை சேர்ந்த எடா ப்யூரிபிகேஷன், சுற்றுப்புறச் சூழலுக்கு உகந்த மைக்ரோ கேவிட்டி பிளாஸ்மா டெக்னாலஜி என்னும் தொழில்நுட்பத்தைப் பயன்படுத்துகிறது.
இதன் புதுமையான தொழில்நுட்பத்தின் மூலம் காற்று அல்லது பிராண வாயுவில் இருந்து நேரடியாக கிருமி நாசினி தயாரிக்கப்படுகிறது. இது ரசாயனம் நிறைந்த கிருமி நாசினிகளுக்கு நல்லதொரு மாற்றாகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667587
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் பாதிப்பிலிருந்து குணமடைந்தோர் வீதம் 85% கடந்தது
இந்தியா ஒரு முக்கிய மைல் கல்லை கடந்துள்ளது. கடந்த சில வாரங்களாக, நாட்டில் கொவிட் பாதிப்பிலிருந்து குணமடைவோர் எண்ணிக்கை அதிகரித்ததால், குணமடைந்தோர் வீதம் 85%-ஐ கடந்துள்ளது. கடந்த 24 மணி நேரத்தில், குணமடைந்தோர் எண்ணிக்கை, புதிதாக தொற்று ஏற்பட்டவர்களின் எண்ணிக்கையை விட அதிகரித்துள்ளது.
கடந்த 24 மணி நேரத்தில் 82,203 பேர் குணமடைந்துள்ளனர். அதே நேரத்தில் 72,049 பேருக்கு புதிதாக தொற்று ஏற்பட்டுள்ளது. குணமடைந்தோர் மொத்த எண்ணிக்கை, 57,44,693 ஆக அதிகரித்துள்ளது. இது குணமடைந்தோர் எண்ணிக்கையில், இந்தியாவின் உலகளாவிய நிலையை உயர்த்தியுள்ளது.
குணமடைவோர் எண்ணிக்கை உயர்வதால், சிகிச்சை பெறுபவர்களுக்கும், குணமடைந்தோர்களுக்குமான இடைவெளி மேலும் அதிகரித்துள்ளது. சிகிச்சை பெறுபவர்களை விட , குணமடைந்தவர்கள் 48 லட்சத்துக்கும் அதிகமாக  உள்ளனர். இது 6.32 மடங்கு அதிகம்.
மொத்த பாதிப்பில், சிகிச்சை பெறுபவர்களின் எண்ணிக்கை 13.44% -மாக குறைந்துள்ளது மற்றும் தொடர்ந்து குறைந்து வருகிறது.
18 மாநிலங்கள் / யூனியன் பிரதேசங்களில் குணமடைவோர் வீதம் தேசிய சராசரியை விட அதிகமாக உள்ளது.
குணமடைந்தவர்களில் 75 % பேர் மகாராஷ்டிரா, கர்நாடாக, ஆந்திரா, தமிழகம், கேரளா, உத்தரப் பிரதேசம், ஒடிசா, சட்டீஸ்கர், மேற்கு வங்கம் மற்றும் தில்லி ஆகிய மாநிலங்களில் உள்ளனர்.
கடந்த 24 மணி நேரத்தில், மொத்தம் 72,049 பேருக்கு புதிதாக தொற்று ஏற்பட்டுள்ளது. இவர்களில் 78 % பேர் 10 மாநிலங்கள்/யூனியன் பிரதேசங்களைச் சேர்ந்தவர்கள்.
கடந்த 24 மணி நேரத்தில் 986 பேர் உயிரிழந்துள்ளனர்.
அக்டோபர் முதல் டிசம்பர் வரை விழாக்கள் நடைபெறும் காலம் என்பதால், வழிபாட்டு தலங்கள், சந்தைகள், கண்காட்சிகள், கலாச்சார நிகழ்ச்சிகளில் மக்கள் கூட்டம் அதிகமாக இருக்கும். இதனால் கொவிட் பரவலை கட்டுப்படுத்த, மத்திய சுகாதாரத்துறை அமைச்சகம், நிலையான செயல்பாட்டு நெறுமுறைகளை வெளியிட்டுள்ளது. அவற்றை கீழ்கண்ட இணைப்பில் பார்க்கலாம்:
https://www.mohfw.gov.in/pdf/StandardOperatingProceduresonpreventivemeasurestocontainspreadofCOVID19duringfestivities.pdf
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662245
அறிவியல் மற்றும் தொழில்நுட்பத்துறை
ஆறு முக்கிய அறிவியல் முகமைகளுக்கு ஆராய்ச்சி மற்றும் மேம்பாட்டுக்கான நிதி ஒதுக்கீடு கடந்த 7 ஆண்டுகளில் இரு மடங்குக்கும் அதிகமாகியுள்ளதாக மத்திய அமைச்சர் டாக்டர் ஜிதேந்திர சிங் கூறியுள்ளார்
அறிவியல் மற்றும் தொழில்நுட்பத்துறை, அறிவியல் மற்றும் தொழில் ஆராய்ச்சி, அணுசக்தி, விண்வெளித்துறை உள்ளிட்ட ஆறு முக்கிய அறிவியல் முகமைகளுக்கு ஆராய்ச்சி மற்றும் மேம்பாட்டுக்கான நிதி ஒதுக்கீடு கடந்த 7 ஆண்டுகளில் இரு மடங்குக்கும் அதிகமாகியுள்ளதாக மத்திய அறிவியல் மற்றும் தொழில்நுட்பம் , புவி அறிவியல்  பிரதமர் அலுவலகம், பணியாளர் நலன் பொதுமக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் அமைச்சர் டாக்டர் ஜிதேந்திர சிங் கூறியுள்ளார்.
2014-15-ல் ரூ.17,406.10 கோடியாக இருந்து இந்த ஒதுக்கீடு 2020-21-ல் ரூ.37,823.69 கோடியாக, அதாவது கடந்த 7ஆண்டுகளில் இரு மடங்குக்கும் அதிகமாக உயர்ந்துள்ளது என்று அமைச்சர் தெரிவித்தார்.
மாநிலங்களவையில் கேள்வி ஒன்றுக்கு பதில் அளித்த அமைச்சர், நாட்டின் ஆராய்ச்சி மற்றும் மேம்பாட்டில் முதலீடு செய்ய அரசு தொடர்ந்து ஒதுக்கீட்டை அதிகரித்து வருவதாக தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID= 1779655
(Visitor Counter : 98
பாதுகாப்பு அமைச்சகம்
'தெற்கு விமானப்படை பிரிவு தளபதிகளின்' மாநாடு
தெற்கு விமானப்படை பிரிவு தளபதிகளின் மாநாட்டிற்காக 2021 ஜூலை 15 மற்றும் 16 அன்று விமானப்படை தளபதி ஏர் சீஃப் மார்ஷல் ஆர் கே எஸ் பதூரியா திருவனந்தபுரத்திற்கு பயணம் மேற்கொண்டார். அவரை வரவேற்ற ஏர் மார்ஷல் மனவேந்திர சிங், பிரிவின் செயல்பாட்டு தயார்நிலை குறித்து எடுத்துரைத்தார்.
தெற்கு விமானப்படை பிரிவு தளபதிகளுடன் உரையாடிய விமானப்படை தலைமை தளபதி, கடமைகளை ஆற்றுவதற்காக எப்போதும் தயார் நிலையில் இருக்க வேண்டிய தேவை இந்திய விமானப்படைக்கு இருப்பதாக தெரிவித்தார்.
பல்வேறு உள்கட்டமைப்பு பணிகளை துரிதப்படுத்தியதற்காகவும் தனது பொறுப்பு பகுதியில் உள்ள முக்கியத்துவம் மிக்க பணிகளை சிறப்பாக செய்வதற்காகவும் தெற்கு விமானப்படை பிரிவை அவர் பாராட்டினார். புதிதாக படையில் சேர்க்கப்பட்டுள்ள இலகு ரக போர் விமானமான தேஜாஸ் மற்றும் சு-30 எம்கேஐ ஆகியவற்றை சிறப்பாக பயன்படுத்துவது குறித்து விமானப்படை தளபதி திருப்தி தெரிவித்தார்.
உள்துறை அமைச்சகம்
எதிர்கால உலகளாவிய அரசியல் கட்டமைப்பில் பொருளாதாரம் மற்றும் பேரழிவு இடர் மேலாண்மை ஆகியவற்றில் இந்தியா முக்கிய பங்கு வகிக்கும் மத்திய உள்துறை இணை அமைச்சர் திரு. நித்யானந்த் ராய்
“எதிர்கால உலகளாவிய அரசியல் கட்டமைப்பில் பொருளாதாரம் மற்றும் பேரழிவு இடர் மேலாண்மை ஆகியவற்றில் இந்தியா முக்கிய பங்கு வகிக்கும்” என்று மத்திய உள்துறை இணை அமைச்சர் திரு. நித்யானந்த் ராய் தெரிவித்துள்ளார். பேரழிவு இடர் மேலாண்மை குறித்த பிரதமர் திரு. நரேந்திர மோடியின் மிக பிரபலமான 10 அம்சங்கள் குறிப்பாக ஐந்தாவது அம்சம் அதாவது அறிவியல் மற்றும் தொழிநுட்பத்தை வலிமைபடுத்துதல், மற்றும் ஆறாவது அம்சம் - பேரழிவு தொடர்பான பிரச்சினைகளில் பணியாற்ற பல்கலைக்கழகங்களுக்கு இடையே இணைப்பை ஏற்படுத்துதல் ஆகியவை பருவநிலை இடர் மேலாண்மைக்குத் துணை நிற்கும் என்பதை அமைச்சர் சுட்டிக்காட்டினர்.
ஆகஸ்ட் 27, 2020, வியாழக்கிழமை அன்று நடைபெற்ற, சர்வதேச அறிவியல் மற்றும் தொழில்நுட்ப மாநாட்டின் நிறைவு விழாவில் பேசிய திரு, ராய் நமது நாட்டில் உள்ள அறிவியல் மற்றும் தொழில்நுட்பத் திறமையில் தனக்குப் பெரும் நம்பிக்கை உள்ளதாகக் கூறினார். அறிவியல் மற்றும் தொழில்நுட்பத்தின் நோக்கம் கடைசி மைல்கல்லில் உள்ளவர்கள் வரை செல்வதும், நமது தாய்நாட்டில் உள்ள ஒவ்வொரு ஏழை நபர்களையும் சென்றடைய வேண்டியதுமாகும் என்று அவர் கூறினார். இந்த சர்வதேச அறிவியல் மற்றும் தொழில்நுட்ப மாநாட்டை தேசியப் பேரிடர் மேலாண்மை நிறுவனம் மற்றும் இந்திய அரசின் அறிவியல் மற்றும் தொழில்நுட்பத் துறை இணைந்து நடத்தியது.
(Visitor Counter : 119
சுகாதாரம் மற்றும் குடும்ப நலத்துறை அமைச்சகம்
தமிழகம் உள்ளிட்ட 6 மாநிலங்களில் அன்றாட கொரோனா பாதிப்பு உயர்வு
பல்வேறு மாநிலங்களில் கொரோனா தொற்றின் தினசரி பாதிப்பு அதிகரித்துள்ளது. தமிழ்நாடு, கேரளா, கர்நாடகா, மகாராஷ்டிரா, குஜராத், பஞ்சாப் ஆகிய ஆறு மாநிலங்களில் கடந்த 24 மணி நேரத்தில் புதிய தொற்றுக்களின் எண்ணிக்கை உயர்ந்துள்ளது.
நாடு முழுவதும் கடந்த 24 மணி நேரத்தில் புதிதாக பாதிக்கப்பட்டுள்ள 15,510 பேரில் 87.25 சதவீதத்தினர் இந்த ஆறு மாநிலங்களைச் சேர்ந்தவர்கள்.
தினசரி பாதிப்பு அதிகரித்து வரும் மாநிலங்களுடனும், யூனியன் பிரதேசங்களுடனும் மத்திய அரசு தொடர்ந்து ஆலோசனை மேற்கொண்டு வருகிறது.
நாட்டில் தற்போது கொரோனா தொற்றுக்கு சிகிச்சை பெறுவோரின் எண்ணிக்கை 1,68,627 ஆகப் பதிவாகியுள்ளது. இது நாட்டின் ஒட்டு மொத்த பாதிப்பில் 1.52 சதவீதமாகும். தற்போதைய பாதிப்புகளில் 84 சதவீதம், ஐந்து மாநிலங்களில் பதிவாகியுள்ளது.
இது வரை, நாடு முழுவதும் 2,92,312 முகாம்களில் 1,43,01,266 பயனாளிகளுக்கு கொவிட் தடுப்பூசி செலுத்தப்பட்டுள்ளது. 66,69,985 சுகாதாரப் பணியாளர்களுக்கும் , 24,56,191 சுகாதாரப் பணியாளர்களுக்கும் , 51,75,090 முன்கள ஊழியர்களுக்கும்  தடுப்பூசிகள் செலுத்தப்பட்டுள்ளன.
தடுப்பூசி வழங்கும் திட்டத்தின் இரண்டாவது கட்டமாக 60 வயதை கடந்தோருக்கும், இதர உடல் உபாதைகள் உள்ள 45 வயதிற்கு மேற்பட்டோருக்கும் தடுப்பூசி செலுத்தும் பணிகள் இன்று தொடங்கியுள்ளன.
நாட்டில் குணமடைந்தவர்களின் எண்ணிக்கை 1,07,86,457 ஆக அதிகரித்துள்ளது. கடந்த 24 மணி நேரத்தில், 11,288 பேர் குணமடைந்து வீடு திரும்பியுள்ளனர்.
கடந்த 24 மணி நேரத்தில் அதிகபட்சமாக மகாராஷ்டிராவில் 8,293 பேரும், கேரளாவில் 3,254 பேரும், பஞ்சாபில் 579 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 106 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1701645
விவசாயத்துறை அமைச்சகம்
கரீப் நெல் கொள்முதல் அதிகரிப்பு
கரீப் பருவ நெல் கொள்முதல் கடந்த ஆண்டை விட 23.67 சதவீதம் அதிகரித்துள்ளது.
தமிழகம், பஞ்சாப் உட்பட பல மாநிலங்களில் கரீப் பருவ நெல் கொள்முதல் தொடர்ந்து நடக்கிறது. கடந்த 23ஆம் தேதி வரை 436.20 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே கால கொள்முதலை விடவும் 23.67 சதவீதம் அதிகம். இதற்காக 52.74 லட்சம் விவசாயிகள் ரூ.82,356.16 கோடி குறைந்தபட்ச ஆதரவு விலை பெற்றுள்ளனர்.
மேலும், 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்யவும் ஒப்புதல் வழங்கப்பட்டுள்ளது. மேலும், 1.23 லட்சம் மெட்ரிக் டன் கொப்பரைத் தேங்காய் கொள்முதல் செய்யவும் ஒப்புதல் வழங்கப்பட்டுள்ளது.
கடந்த 23ஆம் தேதி வரை 2,23,594.64 மெட்ரிக் டன் பாசிப் பயறு, உளுந்து, நிலக்கடலை ஆகியவற்றை அரசு கொள்முதல் செய்துள்ளது. 65,10,294 பருத்திக் கட்டுகளையும் ரூ.19,048.87 கோடிக்கு அரசு கொள் முதல் செய்துள்ளது.
மேலும் விவரங்களுக்கு, இந்த ஆங்கிலச் செய்திக் குறிப்புகளைப் படிக்கவும்:https://pib.gov.in/PressReleasePage.aspx?PRID=1683375
-----
(Visitor Counter : 73
பிரதமர் அலுவலகம்
ஹல்த்வானியில் பல திட்டங்களை தொடங்கி வைத்து பிரதமர் ஆற்றிய உரை
பாரத் மாதா கி ஜே!
பாரத் மாதா கி ஜே!
உத்தராகண்ட் ஆளுநர் குர்மித் சிங் ஜி அவர்களே, முதல்வர் திரு. புஷ்கர் சிங் தாமி ஜி அவர்களே, மத்திய அமைச்சர்களே, உத்தராகண்ட் அமைச்சர்களே, எம்.பி.க்கள், எம்.எல்.ஏ.க்களே, குமாவ் சகோதார, சகோதரிகளே! அனைவருக்கும் வணக்கம்!
நண்பர்களே,
குமாவ்வுடன் எனக்கு நீண்ட கால தொடர்பு உள்ளது. உத்தராகண்ட் மக்களின் வலிமை, இந்த தசாப்தத்தை உத்தராகண்டின் தசாப்தமாக மாற்றும். உத்தராகண்டின் நவீன உள்கட்டமைப்பு வளர்ந்து வருகிறது, சார் தாம் திட்டம், புதிய ரயில்பாதைகள் உருவாக்கப்படுவது ஆகியவை இந்த தசாப்தத்தை உத்தராகண்டின் தசாப்தமாக மாற்றும். புனல்மின் திட்டம், தொழில் சுற்றுலா, இயற்கை வேளாண்மை, சாலை இணைப்பு போன்றவற்றால் உத்தராகண்ட் வளர்ச்சி அடைந்து வருகிறது.
மலைப்பிராந்தியங்கள், வளர்ச்சி அடையாமல் வைக்கப்பட்டிருந்தது. தற்போது அவற்றின் வளர்ச்சிக்காக அயராது பாடுபட்டு வருகிறோம். வளர்ச்சி மற்றும் வசதி இல்லாத காரணத்தால் இந்த பிராந்தியத்திலிருந்து பலர் இடம் பெயர்ந்து சென்றனர். சப்கா சாத், சப்கா விகாஸ் என்ற உணர்வுடன் அரசு உழைத்து வருகிறது. உத்தம்சிங் நகரில் ரிஷிகேஷ் எய்ம்ஸ் துணை மையம், பித்தோராகரில் ஜெகஜீவன் ராம் மருத்துவக் கல்லூரி, ஆகியவற்றுக்கு தற்போது அடிக்கல் நாட்டப்பட்டுள்ளது. அவை மாநிலத்தின் உள்கட்டமைப்பை வலுப்படுத்தும். இன்று தொடங்கப்பட்ட திட்டங்கள் மாநிலத்தின் இணைப்பை மேம்படுத்தும். .
நண்பர்களே,
கடந்த காலத்தின் பற்றாக்குறை மற்றும் இடையூறுகள் தற்போது வசதிகளாகவும், நல்லிணக்கமாகவும் மாற்றப்பட்டு வருகின்றன. கடந்த 7 ஆண்டு காலத்தில் வீடு தோறும் குடிநீர், கழிவறைகள், உஜ்வாலா திட்டம், பிரதமர் அன்ன யோஜனா திட்டங்கள் மூலம் பெண்களின் வாழ்க்கையில் புதிய வசதிகளும், கண்ணியமும் ஏற்பட்டுள்ளது.
அரசு திட்டங்களில் தாமதம் என்பது முந்தைய அரசுகளின் நிரந்தரமான முத்திரையாக இருந்தது. லக்வார் திட்டம் முதலில் 1976-ல் திட்டமிடப்பட்டது. ஆனால், 46 ஆண்டுகளுக்கு பின்னர் தற்போது அதற்கு அடிக்கல் நாட்டப்பட்டுள்ளது.
சகோதர, சகோதரிகளே!
கங்கோத்ரியிலிருந்து கங்கா சாகர் வரையிலான இயக்கத்தில் அரசு ஈடுபட்டுள்ளது. கழிவறைகள், சிறந்த கழிவுநீர் அகற்றும் திட்டங்கள், நவீன தண்ணீர் சுத்திகரிப்பு வசதிகள் ஆகியவற்றால் கங்கையில் கலக்கும் கழிவுநீர் வெகுவாக குறைந்துள்ளது. இன்று தில்லி மற்றும் டேராடூனில் உள்ள அரசுகள் அதிகார மோகம் கொண்டவையல்ல, சேவை உணர்வு கொண்டவை.
நண்பர்களே!
எல்லை மாநிலங்களாக இருந்தபோதிலும் பாதுகாப்புத் தொடர்பான தேவைகள் இங்கு புறக்கணிக்கப்பட்டு வந்தன. தற்போது, ஊடுருவுபவர்கள் மற்றும் பயங்கரவாதிகளுக்கு தகுந்த பதிலடி கொடுக்கும் வகையில், தேவையான ஆயுதங்கள் வழங்கப்பட்டு வருகின்றன.
உத்தராகண்டில் வளர்ச்சியின் வேகத்தை விரைவுப்படுத்த மத்திய அரசு விரும்புகிறது. மக்களின் ஒவ்வொரு தேவையையும் நிறைவேற்றுவது எங்களது கடமை. வளர்ச்சி திட்டங்களுக்காக உங்களுக்கும், உத்தராகண்டிற்கும் மீண்டும் வாழ்த்துக்கள். உத்தராகண்ட் மக்களுக்கு புத்தாண்டு வாழ்த்துக்களை தெரிவித்துக் கொள்ள விரும்புகிறேன்.
பாரத் மாதா கி ஜே!
பாரத் மாதா கி ஜே!
மிக்க நன்றி!
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786377
பெட்ரோலியம் மற்றம் இயற்கை எரிவாயு அமைச்சகம்
அசாமில் உள்ள பக்ஜான் எண்ணெய் கிணற்றில் தீ விபத்து
அசாமின் டின்சுகியாவில் உள்ள பக்ஜான் எண்ணெய் கிணற்றில் தீ விபத்து ஏற்பட்டதைத் தொடர்ந்து அருகிலுள்ள பகுதிகளில் சத்தமும், வெப்பமும் உணரப்பட்டது.
மாவட்ட நிர்வாகத்தால் அமைக்கப்பட்ட நிவாரண முகாம்களுக்கு சுமார் மூவாயிரம் குடும்பங்கள் அழைத்து செல்லப்பட்டு, தங்க வைக்கப்பட்டனர்.
உள்ளூர் மக்களில் யாரும் உயிரிழக்கவில்லை. ஆனால் ஆயில் இந்தியா நிறுவனத்தின் மூன்று பணியாளர்கள் இந்த விபத்தில் உயிரிழந்தனர்.
மக்களின் சொத்துக்களுக்கு ஏற்பட்டுள்ள இழப்பின் காரணமாக அவர்களுக்கு நஷ்ட ஈடு வழங்குவதற்காக ஒரு குழுவை மாவட்ட நிர்வாகம் அமைத்துள்ளது. ஆயில் இந்தியா நிறுவனம் இழப்பீடு தொகையை மாவட்ட நிர்வாகத்திடம் வழங்க வேண்டும். இதுவரை 2,756 குடும்பங்கள் இழப்பீடு தொகை வழங்குவதற்காகக் கண்டறியப்பட்டுள்ளன.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653980
இளைஞர் நலன் மற்றும் விளையாட்டு அமைச்சகம்
மேஜர் தியான் சந்த் தேசிய விளையாட்டு அரங்கில் 6 ஸ்குவாஷ் ஆடுகளங்களுக்கான அடிக்கல்லை அமைச்சர் நாட்டினார்
மேஜர் தியான் சந்த் தேசிய விளையாட்டு அரங்கில் உலகத்தரம் வாய்ந்த 6 ஸ்குவாஷ் ஆடுகளங்களுக்கான அடிக்கல்லை மத்திய இளைஞர் விவகாரங்கள் மற்றும் விளையாட்டுத்துறை அமைச்சர் திரு கிரண் ரிஜிஜு முன்னிலையில் வெளியுறவுத் துறை அமைச்சர் திரு எஸ் ஜெய்சங்கர் இன்று நாட்டினார்.
விளையாட்டு ஆர்வலரும் சிறந்த ஸ்குவாஷ் வீரருமான திரு ஜெய்சங்கர், இந்த விழாவில் சிறப்பு விருந்தினராக கலந்துகொண்டு அடிக்கல் நாட்டியதோடு, இந்த ஆடுகளங்கள் கட்டி முடிக்கப்பட்டு தயாரானவுடன், இங்கு வந்து விளையாடுவதற்கு தான் ஆர்வமாக உள்ளதாக கூறினார்.
மேலும் பேசிய அவர், "இந்தியாவில் சிறந்த விளையாட்டு வீரர்களும் சிறப்பான பயிற்சியாளர்களும் உள்ளனர். வீரர்கள் தகுந்த பயிற்சியாளர்களை சென்றடைவதில் தான் பிரச்சனை உள்ளது," என்றார்.
மேஜர் தியான் சந்த் தேசிய விளையாட்டு அரங்கில் உலகத்தரம் வாய்ந்த 6 ஸ்குவாஷ் ஆடுகளங்கள் அமைக்கப்படுவது குறித்து மகிழ்ச்சி தெரிவித்த அவர், எதிர்காலத்தில் வரவிருக்கும் பல்வேறு வசதிகளுக்கு இவை முன்னோடியாக திகழும் என்றார்.
விளையாட்டை ஜனநாயகமயப்படுத்த வேண்டும் என்றும், ஏதோ ஒரு சிலருக்கு மட்டும் சொந்தமாக அது இருக்கக் கூடாது என்றும் அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681151
குடியரசுத் தலைவர் செயலகம்
குடியரசுத் தலைவர் நவம்பர் 3 மற்றும் 4 அன்று உத்தராகண்ட் பயணம்
குடியரசுத் தலைவர் திரு. ராம் நாத் கோவிந்த் நவம்பர் 3 மற்றும் 4, 2018 அன்று உத்தராகண்ட் பயணம் மேற்கொள்கிறார்.
நவம்பர் 3 ஆம் தேதி அவர் முதலாவது ‘அறிவு மேளா’வைத் தொடங்கிவைக்கிறார். உத்தராகண்ட் மாநில உயர் கல்வி துறையும் ஹரித்வாரில் உள்ள பதஞ்சலி பல்கலைக்கழகமும் இணைந்து இந்த ‘அறிவு மேளா’வினை நடத்துகின்றன. அதே நாளில், ரிஷிகேஷ் எய்ம்ஸ் நிறுவனத்தின் முதல் பட்டமளிப்பு விழாவிலும் உரையாற்றுகிறார்.
நவம்பர் 4, அன்று குடியரசுத் தலைவர் புதுதில்லி திரும்புகிறார்.
பிரதமர் அலுவலகம்
பாகல்பூர் குண்டுவெடிப்பு சம்பவத்தில் உயிரிழப்புகள் ஏற்பட்டதற்குப் பிரதமர் துயரத்தை வெளிப்படுத்தியுள்ளார்
பாகல்பூர் குண்டுவெடிப்பு சம்பவத்தில் உயிரிழப்புகள் ஏற்பட்டதற்குப் பிரதமர் திரு நரேந்திர மோடி துயரத்தை வெளிப்படுத்தியுள்ளார். இந்த சம்பவம் தொடர்பான நிலைமை குறித்து முதலமைச்சர் திரு நிதிஷ் குமாரிடம் பிரதமர் பேசிய போது, மீட்பு மற்றும் நிவாரண நடவடிக்கைகளில் நிர்வாகம் ஈடுபட்டுள்ளது என்றும், பலியானவர்களுக்கு சாத்தியமான அனைத்து உதவிகளும் செய்யப்படும் என்றும் தெரிவிக்கப்பட்டது.
டுவிட்டரில் பிரதமர் கூறியிருப்பதாவது ;
“பீகார் மாநிலம் பாகல்பூரில் நடந்த குண்டுவெடிப்பால் உயிர் இழப்பு செய்தி வேதனை அளிக்கிறது. காயமடைந்தவர்கள் விரைவில் குணமடைய வேண்டுகிறேன். இந்த சம்பவம் தொடர்பான நிலைமை குறித்து முதல்வர் @நிதிஷ்குமார் அவர்களிடம் பேசினேன். நிவாரணம் மற்றும் மீட்பு நடவடிக்கைகளில் நிர்வாகம் ஈடுபட்டுள்ளது, மேலும் பாதிக்கப்பட்டவர்களுக்கு அனைத்து உதவிகளும் வழங்கப்பட்டு வருகின்றன.
பாதுகாப்பு அமைச்சகம்
உத்ராசக்தி இரு தரப்பு விமான பயிற்சி நிறைவு
மலேசியாவின் குவான்டன் விமானத் தளத்தில் நடைபெற்ற இந்திய விமானப்படை மற்றும் ராயல் மலேசியன் விமானப்படை இடையேயான இருதரப்பு விமானப் பயிற்சி உத்ரா சக்தி கடந்த ஆகஸ்ட் 16 அன்று நிறைவு பெற்றது.
நான்கு நாட்கள் நடைபெற்ற இந்த பயிற்சியில் இரண்டு விமானப்படைகளும் இணைந்து சிக்கலான வான்வெளி தாக்குதல் பயிற்சியில் ஈடுபட்டன. இரு தரப்பினரிடமிருந்தும் அதிக அளவிலான போர் யுக்திகள் வெளிப்படுத்தப்பட்டன. இரு விமானப்படைகளும் தங்களது சிறப்பான போர் நடவடிக்கைகளை பகிர்ந்துகொள்ள உத்ரா சக்தி பயிற்சி உதவியது. பயிற்சியின் நிறைவு விழாவில், 7 சுகோய்-30எம் கேஐ & சுகோய் -30 எம்கேஎம் போர் விமானங்கள் வானில் பறந்து சாகத்தை நிகழ்த்தின.
தொடர்ந்து இந்திய விமானப்படை குழுவினர் ஆஸ்திரேலியாவின் டார்வின் பகுதியில் நடக்கவுள்ள பிட்ச் பிளாக் -22 விமான பயிற்சியில் கலந்து கொள்ள உள்ளனர்.
பாதுகாப்பு அமைச்சகம்
சமுத்திர சக்தி-23 பயிற்சி நிறைவு பெற்றது
இந்தியா-இந்தோனேசியா இடையேயான இருதரப்பு கூட்டுப் பயிற்சியின் 4வது பதிப்பு சமுத்திர சக்தி-23 தென் சீனக் கடலில் நிறைவடைந்தது.
மே 17 முதல் 19 வரை நடைபெற்ற கடல் பயிற்சிப் பிரிவில், ஒருங்கிணைந்த சேடக் ஹெலிகாப்டர் மற்றும் டோர்னியர் கடல்சார் ரோந்து விமானத்துடன் எ எஸ் டபிள்யூ கொர்வெட் ஐ என் எஸ் கவரத்தி போர்க்கப்பல் ஆகியவை பங்கேற்றன. இந்தோனேசிய கடற்படையின் கே ஆர் ஐ சுல்தான் இஸ்கந்தர் முடா மற்றும் ஒருங்கிணைந்த ஹெலிகாப்டர் பாந்தர் மற்றும் சி என் 235 கடல்சார் ரோந்து விமானம் ஆகியவை இதில் பங்கேற்றன. இரண்டு கடற்படைகளுக்கும் இடையேயான செயல்பாட்டை மேம்படுத்த போர்த் தந்திரங்கள், ஆயுத துப்பாக்கிச் சூடு, ஹெலிகாப்டர் செயல்பாடுகள், வான் பாதுகாப்பு மற்றும் நீர்மூழ்கி எதிர்ப்பு போர் பயிற்சிகள் உள்ளிட்ட சிக்கலான பயிற்சிகள் மேற்கொள்ளப்பட்டன.
கடல் பிரிவிற்கு முன், பலனளிக்கும் துறைமுக பிரிவு தொழில்முறை தொடர்புகள், அவசரநிலைக்கான தயாரிப்புப் பயிற்சிகள் மற்றும் விளையாட்டு பரிமாற்றங்கள் ஆகியவையும் இடம்பெற்றன.
சமுத்ர சக்தி-23 பயிற்சியை வெற்றிகரமாக நிறைவு செய்தது இந்தியாவிற்கும் இந்தோனேசியாவிற்கும் இடையிலான வலுவான கூட்டாண்மையை வெளிப்படுத்துவதோடு கூட்டுறவு ஈடுபாடுகள் மூலம் பிராந்தியத்தில் அமைதி மற்றும் ஸ்திரத்தன்மையை மேம்படுத்துவதற்கான இரு கடற்படைகளின் நிலைப்பாட்டை மீண்டும் உறுதிப்படுத்தியது.
பிரதமர் அலுவலகம்
குஜராத் மாநிலம் அம்பாஜியில் ரூ. 7200 கோடி மதிப்பிலான வளர்ச்சித் திட்டங்களை பிரதமர் தொடங்கி வைத்து அடிக்கல் நாட்டினார்
குஜராத் மாநிலம் அம்பாஜியில் ரூ. 7200 கோடி மதிப்பிலான வளர்ச்சித் திட்டங்களை பிரதமர் திரு நரேந்திர மோடி தொடங்கி வைத்து அடிக்கல் நாட்டினார். பிரதமரின் வீட்டு வசதித் திட்டத்தின் கீழ் சுமார் 45,000 வீடுகளுக்கு அடிக்கல் நாட்டி, நாட்டிற்கு அர்பணித்தார். பிரசாத் திட்டத்தின் கீழ் அம்பாஜி ஆலயத்தில் யாத்திரிகர்களுக்கான மேம்பாட்டு வசதிகள் மற்றும் தரங்கா மலை- அம்பாஜி- அபு சாலை புதிய அகல பாதை வழிதடத்திற்கு பிரதமர் அடிக்கல் நாட்டினார். இது தவிர பல்வேறு சாலைத் திட்டங்களையும் அவர் நாட்டிற்கு அர்பணித்தார்.
நிகழ்ச்சியில் பேசிய பிரதமர், இந்தியாவில் பெண்களுக்கு வழங்கப்படும் மரியாதையை சுட்டிக் காட்டினார். பிற நாடுகளைப் போல அல்லாமல் மகளிர் சக்தி என்பது நமது கலாச்சாரத்தில் வேரூன்றி இருப்பதாகக் கூறினார். இருந்த போதும் பெண்களுக்கு நிதி சம்பந்தமான விஷயங்கள் போன்றவற்றில் வரையறுக்கப்பட்ட உரிமைகள் மட்டுமே இருந்ததாகத் தெரிவித்த அவர், பல்வேறு வீட்டு வசதி திட்டங்களின் கீழ் பெரும்பாலான வீடுகள் பெண்களின் பெயரிலோ அல்லது அவர்களது பெயரும் சேர்த்தோ இருப்பதன் மூலம் இந்த நிலை சரி செய்யப்பட்டிருப்பதாகக் கூறினார். மூன்று கோடிக்கும் அதிகமான வீடுகள் கட்டி முடிக்கப்பட்டு ஏழை குடும்பங்களுக்கு வழங்கப்பட்டுள்ளன.
சுமார் 80 கோடி மக்களுக்கு நிவாரணம் அளிக்கும் இலவச ரேஷன் பொருட்கள் திட்டத்தை இந்த பண்டிகை காலத்தில் நீட்டிப்பதற்காக மத்திய அரசு ரூ. 4 லட்சம் கோடி செலவிடுவதாக பிரதமர் குறிப்பிட்டார். 2014-ஆம் ஆண்டிற்கு பிறகு இந்தியாவில் வசிக்கும் பெண்களின் வாழ்க்கை அம்சங்கள் ஒவ்வொன்றும் கருத்தில் கொள்ளப்படுவதோடு, நாட்டின் வளர்ச்சிப் பயணத்தில் அவர்கள் உந்து சக்தியாக மாறி இருப்பதாக அவர் தெரிவித்தார். மத்திய அரசின் முக்கிய திட்டங்கள் அனைத்திலும் மகளிர் சக்தியே மையமாக இருப்பதை சுட்டிக் காட்டிய பிரதமர், கழிவறைகள், எரிவாயு இணைப்புகள், வீடு தோறும் குடிநீர், மக்கள் நிதி கணக்குகள், முத்ரா திட்டத்தின் கீழ் உத்தரவாதம் அல்லாமல் கடன் போன்ற திட்டங்களில் மேற்கொள்ளப்படும் பணிகளைக் குறிப்பிட்டு பேசினார். இன்று தொடங்கப்பட்ட திட்டங்களால் விவசாயிகள், பெண்கள் மற்றும் இளைஞர்கள் பெருமளவில் பயனடைவார்கள் என்று திரு மோடி நம்பிக்கை தெரிவித்தார்.
இந்த நிகழ்ச்சியில் குஜராத் முதலமைச்சர் திரு புபேந்திர பட்டேல், மத்திய ரயில்வே அமைச்சர் திரு அஸ்வினி வைஷ்ணவ், இணை அமைச்சர் திருமதி தர்ஷணா விக்ரம் ஜர்தோஷ், நாடாளுமன்ற உறுப்பினர்கள் திரு சி. ஆர். பாட்டில், திரு பிரபாத் பாய் பட்டேல், திரு பாராசின்ஹ் தாபி மற்றும் திரு தினேஷ்பாய் அனவைத்யா உள்ளிட்டோர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1863918
மனித வள மேம்பாட்டு அமைச்சகம்
மாணவிகளுக்கும், திருநங்கைகளுக்கும் சமமான தரமான கல்வியை வழங்குவதற்காக பாலின சேர்க்கை நிதியை அமைக்க தேசிய கல்விக் கொள்கை 2020 வழிவகுக்கிறது
தேசிய கல்விக் கொள்கை 2020 சமமான மற்றும் அனைவரையும் உள்ளடக்கிய கல்வியில் கவனம் செலுத்துகிறது. எந்தவொரு குழந்தையும் அவர்களின் பின்னணி மற்றும் சமூக-கலாச்சார அடையாளங்களின் காரணமாக கல்வி வாய்ப்புகளின் பின்தங்கிவிடக்கூடாது என்பதில் இக்கொள்கை உறுதியாக உள்ளது. இது பெண்கள் மற்றும் திருநங்கைகளை உள்ளடக்கிய, சமூக-பொருளாதார ரீதியாக பிந்தங்கியவர்களின் சிரமங்களையும் கணக்கில் எடுத்துக் கொண்டுள்ளது. மாநிலங்கள் மற்றும் உள்ளூர் சமூக அமைப்புகளின் ஒத்துழைப்புடன் கல்வியில் பாலின சமத்துவத்தை அடைய தேசிய கல்விக் கொள்கை பரிந்துரைக்கிறது.
அனைத்து மாணவிகள் மற்றும் திருநங்கை மாணவர்களுக்கு சமமான தரமான கல்வியை வழங்குவதற்காக பாலின சேர்க்கை நிதியை அமைக்க தேசிய கல்விக் கொள்கை2020 வழிவகுக்கிறது. சமக்ரா சிக்ஷா 2.0 திட்டத்தின் மூலம் இதனை நிறைவேற்ற திட்டமிடப்பட்டுள்ளது. பெண்களுக்கு தரமான கல்வியை வழங்க இத்திட்டத்தின் கீழ் பல்வேறு இலக்குகள் நிர்ணயிக்கப்பட்டுள்ளன. எட்டாம் வகுப்பு வரையிலான மாணவிகளுக்கு இலவச சீருடை மற்றும் பாடப்புத்தகங்கள், தொலைதூர / மலைப்பகுதிகளில் உள்ள ஆசிரியர்களுக்கு குடியிருப்புகள், பெண் ஆசிரியர்கள் உட்பட கூடுதல் ஆசிரியர்கள் நியமனம், மாணவிகளுக்கு தனி கழிப்பறைகள் போன்றவை இதில் அடங்கும்.
கூடுதலாக, பள்ளிக் கல்வியின் அனைத்து மட்டங்களிலும் பாலின இடைவெளிகளைக் குறைப்பதற்காக, கல்வியில் பின்தங்கிய வட்டாரங்களில், எஸ்.சி, எஸ்.டி, ஓ.பி.சி, சிறுபான்மை மற்றும் வறுமைக் கோட்டுக்குக் கீழுள்ளோர்  போன்ற பின்தங்கிய பிரிவுகளைச் சேர்ந்த பெண்களுக்கான உறைவிடப் பள்ளிகளான கஸ்தூரிபா காந்தி பாலிகா வித்யாலயா பள்ளிகள் அமைக்கப்பட்டுள்ளன. 30.06.2023 நிலவரப்படி,நாட்டில் மொத்தம் 5639 கஸ்தூரிபா காந்தி பாலிகா வித்யாலயா பள்ளிகளில், 6.88 இலட்சம் பெண் குழந்தைகள் சேர்க்கப்பட்டுள்ளனர்.
இத்தகவலை மத்திய கல்வித்துறை இணையமைச்சர் திருமதி அன்னபூர்ணா தேவி மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
---
ANU/CR/KPG
(Visitor Counter : 36
பிரதமர் அலுவலகம்
பப்புவா நியூ கினியாவின் உயரிய சிவிலியன் விருது பிரதமருக்கு வழங்கப்பட்டுள்ளது
பப்புவா நியூ கினியாவின் அரசு இல்லத்தில் நடைபெற்ற சிறப்பு விழாவில் அந்நாட்டின் கவர்னர் ஜென்ரல் மேன்மைதங்கிய சர் பாப் டாடே,பிரதமர் திரு நரேந்திர மோடிக்கு ஆர்டர் ஆஃப் லோகோஹூ கிராண்ட் கம்பேனியன் விருதினை வழங்கினார். இது பப்புவா நியூ கினியாவின் உயரிய சிவிலியன் விருதாகும். இந்த விருதினைப் பெறுபவர் “முதல்வர்” என்ற பட்டத்தைப் பெறுவார்.